รัฐบาลไทย-ข่าวทำเนียบรัฐบาล-ผลประชุมคณะกรรมการส่งเสริมการศึกษาเอกชน 2/2560
วันอังคารที่ 30 พฤษภาคม 2560
ผลประชุมคณะกรรมการส่งเสริมการศึกษาเอกชน 2/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการส่งเสริมการศึกษาเอกชน (กช.) ครั้งที่ 2/2560
นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน แถลงผลการประชุม โดยสรุปดังนี้
● การอุดหนุนค่าใช้จ่ายในการจัดการศึกษาขั้นพื้นฐาน
ที่ประชุมรับทราบแนวทางการอุดหนุนค่าใช้จ่ายในการจัดการศึกษาขั้นพื้นฐานสําหรับนักเรียนในโรงเรียนเอกชน ประเภทสามัญศึกษา ซึ่งสํานักงานคณะกรรมการส่งเสริมการศึกษาเอกชน (สช.) จะได้เร่งดําเนินการตามมติคณะรัฐมนตรี เมื่อวันที่9พฤษภาคม2560ที่ได้เห็นชอบกรอบวงเงินงบประมาณปี2561เพิ่มเติมสําหรับการอุดหนุนค่าใช้จ่ายในการจัดการศึกษาดังกล่าว เป็นจํานวน281.9ล้านบาท
ทั้งนี้ จากการคํานวณงบประมาณที่ได้รับจัดสรรตามมติคณะรัฐมนตรี สําหรับปรับเพิ่มอัตราเงินอุดหนุนรายบุคคลในส่วนเงินสมทบเป็นเงินเดือนครูนักเรียนโรงเรียนเอกชนจะได้รับเงินอุดหนุนเพิ่มระดับก่อนประถมศึกษา-ประถมศึกษา360บาท/คน/ปี และระดับมัธยมศึกษาตอนต้น-ตอนปลาย450บาท/คน/ปี
นอกจากนี้ สช. กําลังดําเนินการยกร่างระเบียบกระทรวงฯในการกําหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคล เพื่อปรับอัตราเงินที่จะจัดสรรมาตรการกํากับและควบคุมให้โรงเรียนจ่ายเงินเดือนครูตามวุฒิให้ชัดเจนต่อไป
● การรับรองวุฒิการศึกษาขั้นพื้นฐานของโรงเรียนประเภทนานาชาติ
ที่ประชุมรับทราบประกาศ สช. เกี่ยวกับการรับรองวุฒิการศึกษาขั้นพื้นฐานของโรงเรียนในระบบ ประเภทนานาชาติ พ.ศ.2560พร้อมข้อมูลพื้นฐานของโรงเรียนที่ได้รับอนุญาตและเปิดสอนถึงชั้นมัธยมศึกษาตอนปลาย เพื่อเป็นหลักฐานแสดงให้มหาวิทยาลัยใช้ประกอบการพิจารณารับนักเรียนเข้าศึกษาต่อในสถาบันอุดมศึกษาต่อไป โดยการเทียบวุฒิการศึกษา พิจารณาจากหลักเกณฑ์ ดังนี้
ใบอนุญาตจัดตั้งต้องระบุให้เปิดสอนถึงชั้นสูงสุด ระบบอังกฤษ (Year 13) และระบบสหรัฐอเมริกา (Grade 12) และปัจจุบันต้องจัดการเรียนการสอนมีนักเรียนถึงชั้นสูงสุด
โรงเรียนจะต้องผ่านการประเมินคุณภาพและได้รับการรับรองมาตรฐานจากองค์กรต่างประเทศ และ สมศ.
● การส่งเสริมโรงเรียนสอนขับรถยนต์
ที่ประชุมรับทราบ กรณีที่ชมรมโรงเรียนสอนขับรถยนต์สงขลาได้มีหนังสือขอให้ สช. ดําเนินการร้องขอต่อกรมการขนส่งทางบก เพื่อให้โรงเรียนสอนขับรถยนต์ที่อยู่ในการควบคุมดูแลของ สช. ที่มีอยู่ทั่วประเทศมากกว่า200แห่งซึ่งหลายแห่งดําเนินการสอนมาแล้วกว่า20ปี มีบุคลากร ครู ผู้สอนที่มีประสบการณ์ สนามขับ ห้องอบรม ฯลฯ ให้มีบทบาทและหน้าที่ในการขอรับใบอนุญาตขับรถยนต์
ซึ่งขณะนี้ สช.ได้มีหนังสือไปยังกรมการขนส่งทางบก เพื่อขอความอนุเคราะห์พิจารณาส่งเสริมสนับสนุนโรงเรียนสอนขับรถยนต์ที่ได้มาตรฐาน ให้สามารถขอรับใบอนุญาตขับรถยนต์สําหรับผู้เข้ารับการอบรมได้
นายพะโยม ชิณวงศ์ กล่าวด้วยว่า ที่ประชุมยังได้พิจารณาหารือในเรื่องที่สําคัญ3เรื่อง คือ
ร่างประกาศ กช. เรื่อง หลักเกณฑ์การให้เงินอุดหนุนแก่โรงเรียนการกุศล ซึ่งที่ประชุมเห็นว่าในระยะหลังมีการจัดตั้งโรงเรียนการกุศลใหม่เพิ่มขึ้น จนถึงปัจจุบันมีจํานวนทั้งสิ้น570โรง แยกเป็นในพระราชูปถัมภ์4โรง, การกุศลของวัด162โรง, การศึกษาสงเคราะห์193โรง, สอนศาสนาอิสลามควบคู่สามัญ192โรง, การศึกษาพิเศษ19โรง ดังนั้น เพื่อให้สามารถดําเนินการได้อย่างมีประสิทธิภาพ จึงต้องกําหนดแนวปฏิบัติต่าง ๆ ให้ชัดเจน เช่น จํานวนปี เงินสมทบ ฯลฯ โดยให้ สช.เสนอที่ประชุมพิจารณาครั้งต่อไป
การอนุญาตให้โรงเรียนนอกระบบที่เปิดสอนเป็นภาษาต่างประเทศซึ่งปัจจุบันมีหลายประเภท เช่น หลักสูตรมวยไทย หลักสูตรสอนทําอาหาร หลักสูตรสอนการนวด ฯลฯ โดยที่ประชุมเห็นว่าไม่ควรกําหนดกรอบหลักเกณฑ์ดําเนินการมากจนเกิดความไม่คล่องตัวในการเปิดสอน จึงขอให้ สช. ปรับปรุงประกาศหลักเกณฑ์ฯ ดังกล่าวให้เกิดความคล่องตัวแก่โรงเรียนให้มากขึ้น แล้วเสนอที่ประชุมพิจารณาครั้งต่อไป
การจ่ายเงินสวัสดิการสงเคราะห์เป็นค่ารักษาพยาบาลแก่บุคลากรทางการศึกษาของโรงเรียนเอกชนซึ่ง นพ.ธีระเกียรติ เจริญเศรษฐศิลป์ รมว.ศึกษาธิการ ให้ความสําคัญในเรื่องนี้เป็นอย่างมาก เพราะเดิมครูเอกชนใช้สิทธิ์เบิกจากกองทุนสงเคราะห์ โดยนําเงินอัตราดอกเบี้ยใช้จ่ายเป็นเงินสวัสดิการค่ารักษาพยาบาล แต่ระยะหลังอัตราดอกเบี้ยกองทุนดังกล่าวต่ํามาก อาจส่งผลต่อค่ารักษาพยาบาลของครูเอกชน นอกจากนี้รายละเอียดของกองทุนของครูเอกชนดังกล่าวก็ยังมีความกํากวมมาก ซึ่งอาจจะดูแลสุขภาพไม่ได้ จึงต้องการให้ครูเอกชนเข้าสู่ระบบสิทธิประกันสุขภาพถ้วนหน้า (บัตรทอง) หรือสามารถเลือกรับเงินสมทบเข้ากองทุนสงเคราะห์ตามอัตราเดิมหรือรับจากบัตรทอง ทางใดทางหนึ่ง สช.จึงได้นําเรื่องนี้เข้าที่ประชุมเพื่อให้ความเห็นชอบก่อนส่งเรื่องให้คณะกรรมการกฤษฎีกาพิจารณาตีความต่อไป